Štátny inštitút odborného vzdelávania, Bellova 54/A, 837 63 Bratislava
Národný projekt: Rozvoj stredného odborného vzdelávania

Prioritná os 1: Reforma systému vzdelávania a odbornej prípravy
Opatrenie 1.1: Premena tradičnej školy na modernú
Moderné vzdelávanie pre vedomostnú spoločnosť / Projekt je spolufinancovaný zo zdrojov EÚ
Kód ITMS projektu: 26110130548, Cieľ: Konvergencia

Program kontinuálneho vzdelávania

Automatizované programovanie CNC
v drevospracujúcom priemysle pomocou
3D CAM softvéru

								Ing. Ivan Stankovský, CSc.
									Riaditeľ
								Štátny inštitút odborného vzdelávania  							Bellova 54/A, 837 63 Bratislava
Názov vzdelávacieho programu:
Automatizované programovanie CNC v drevospracujúcom priemysle pomocou
3D CAM softvéru
Zdôvodnenie vzdelávacieho programu:
V dokumente Koncepcia informatizácie a digitalizácie v rezorte školstva s výhľadom do roku 2020 sa uvádza: „Svet sa viac prepája, globalizuje, kybernetizuje, virtualizuje, digitalizuje a jeho komplexita rastie. Digitálne technológie a nové médiá čoraz výraznejšie prenikajú do rôznych oblastí života. Stali sa štandardom vo vzdelávaní, v priestore vedy a výskumu, využívajú sa aj v práci s mládežou, ale aj v športe už v mnohých vyspelých krajinách. Ich zavádzanie vyžaduje systematickú a komplexnú podporu zameranú nielen na správnu prax ich využitia, ale aj na meniace sa životné a aj učebné štýly spoločnosti“.
Medzi špecifické ciele v tomto dokumente patria:
4.1.	zvyšovanie kompetencií kladené digitálnym vekom na strane pedagogických a odborných zamestnancov, detí, žiakov a študentov, vysokoškolských učiteľov, výskumných a vedeckých pracovníkov,
4.3.	skvalitnenie metodickej podpory pedagogických a odborných zamestnancov pri využívaní digitálnych technológií v edukačnom procese.
Základným podnetom k tvorbe vzdelávacieho programu je požiadavka samotných učiteľov na kontinuálne vzdelávanie, pre ktorých zatiaľ nebol pripravený vzdelávací program so zameraním na programovanie vo výrobnej praxi používaných CNC obrábacích strojov programovaných automaticky pomocou CAM softvéru.
Oblasť CNC obrábania patri medzi dynamicky sa vyvíjajúce odvetvia, a sú v nej aplikované stále poznatky, ktoré musí učiteľ neustále absorbovať a aplikovať do svojej výučby. Najnovšou výzvou je zavadzanie CNC technológii umožňujúce až 5 osé obrábanie pre programovanie ktorých je nevyhnutné použiť CAM softvér. Pokiaľ učiteľ chce aplikovať vo svojej výučbe najnovšie poznatky musí sa v danej oblasti neustále vzdelávať. 
Na poskytnutie najnovších poznatkov z tejto oblasti vznikol daný vzdelávací program.
Pedagógovia, ktorí už majú skúsenosti z priamym programovaním kde zvládajú 2D alebo 2,5D obrábanie, hľadajú ako sa posunúť k plnohodnotnému 3D obrábaniu.
Špecifikom daného vzdelávacieho programu je názornosť. Účastník si vypočuje inštruktáž lektora, sám si vysvetľované učivo osvojí v rámci cvičenia a otestuje nacvičené skúsenosti priamo v reálnej situácii na CNC obrábacom centre a vidí výsledok svojej práce. Druhým špecifikom je adresnosť, možnosť v rámci cvičení vyskúšať si prácu na objektoch, ktoré bude vyučujúci využívať priamo vo výučbe, či už ako modelový príklad, alebo učebnú pomôcku ušitú na mieru stredoškolského pedagóga a žiaka.

Druh kontinuálneho vzdelávania:
aktualizačné vzdelávanie
Forma kontinuálneho vzdelávania:
Prezenčná forma s praktickými cvičeniami

Hlavný cieľ:
Vzdelávací program ponúka učiteľom odborných predmetov a majstrom odbornej výchovy aktualizáciu znalostí a praktických skúseností v programovaní CNC strojov pomocou CAM softvéru. Získajú znalostí nevyhnutné k tvorbe NC programu pre tvorbu 3D dielcov na 3 až 5-osových obrábacích centrách. Oboznámi ich z tvorbou NC programov vychádzajúcich z 3D CAD modelov vytvorených priamo v programe alebo v externom CAD softvéroch. Zdokonalí ich v problematike stratégii obrábania a metodike voľby parametrov obrábania. Pomocou praktických cvičení ich prevedie všetkými etapami zhotovenia 3D súčiastky (príprava, programovanie, samotná realizácia), čo môžu následne aplikovať vo vzdelávacom procese pri tvorbe želaného výsledku - výstupu práce študentov v bloku vyučovacích hodín na SOŠ technického zamerania. Ide o posilnenie kompetencie na výber vhodných príkladov na zhotovenie a tvorbu výukových modelov a reálne použiteľných návrhov v externých CAM systémoch. 
Praktické využitie poslúži pri vytváraní netypických učebných pomôcok, pri ročníkových prácach študentov, SOČ a praktickej časti maturitných skúšok.
Špecifické ciele:
•	aktualizovať poznatky z problematiky programovania CNC obrábacích strojov pomocou nezávislých CAM softvérov s možnosťou aplikácie na ľubovoľnom CNC výrobnom zariadení,
•	rozšíriť znalosti z prenosu údajov v  CIM systéme z CAD aplikácie (grafických systémov) do CAM softwaru a stade do riadiacich jednotiek CNC strojov,
•	posilniť schopnosti a zručnosť pri tvorbe 3D modelov – aplikáciu vŕtania, multi-vŕtania, čelného frézovania,
•	precvičiť tvorbu zložitého 3D dielca – aplikácia frézovania 3D kontúr, sústruženia, 5-osového obrábania a gravírovania,
•	posilnenie kompetencie pre získanie konkrétnych výstupov práce študentov vo vyučovacom procese.
Obsah vzdelávacieho programu:
Téma	Forma 	Rozsah 	
Zoznámenie s pracovným prostredím programu + základné - užívateľské nastavenia programu.	prezenčná	2h
(1hT+1hp)	
Tvorba 3D modelu priamo v programe + import externého 3D modelu.	prezenčná	2h
(1hT+1hP)	
Základy projektu: 
	post-procesor,
	nulové body,
	polotovar,
	obrobok,
	upínanie.	prezenčná	3h
(1hT+2hP)	
Programovanie operácii:
	vŕtanie,
	multi-vŕtanie,
	čelné frézovanie,
	frézovanie kontúr
	frézovanie 3D kontúr,
	frézovanie kaps,
	sústruženie,
	5 - ose obrábanie,
	Gravírovanie.	prezenčná	5h
(1ht+4hP)	
Simulácia obrábania + generovanie NC kódu.	prezenčná - praktická	1h
(1hP)	
Zoznámenie s konkrétnymi CNC strojmi	prezenčná - praktická	1h
(1hP)	
Transfer NC kódu do riadiaceho programu CNC obrábacieho stroja a simulácia obrábania v riadiacom programe CNC obrábacieho stroja, Príprava CNC centra k práci kalibrácia, vkladanie nástrojov a editácia nástrojov.	prezenčná - praktická	1h
(1hP)	
Priama realizácia projektu na CNC.	prezenčná - praktická	1h
(1hP)	
Praktická úloha č.1 tvorba jednoduchého plošného dielca – aplikácia vŕtania a multi-vŕtania	prezenčná - praktická	1h
(1hC)	
Praktická úloha č.2 tvorba zložitého plošného dielca – aplikácia frézovanie kontúr, frézovanie 3D kontúr, frézovanie káps	prezenčná - praktická	2h
(1hC)	
Praktická úloha č.3 frézovanie 3D reliéfu – aplikácia gravírovania.	prezenčná - praktická	2h
(2hC)	
Praktická úloha č.3 tvorba 3D dielca – aplikácia 5 - ose frézovanie	prezenčná - praktická	4h
(4hC)	
SPOLU 	25	25
(4hT+12hP+9hC)	
Profil absolventa:
•	Absolvent vzdelávacieho programu si prehĺbi znalosti o CNC zariadeniach a ich prepojení s CAM systémami
•	Upevní si schopnosť nastavovať a ovládať CNC zariadenie a zvýši zručnosť pri obsluhe
•	Ovláda import 3D modelov a ich tvorbu, simulovanie obrábania a generovanie NC kódu a jeho transferu
•	Absolvent si pripraví podklady, konkrétnu súčiastku a učebné pomôcky pre zadanie praktickej úlohy na vyučovacej hodine na SOŠ. Účelom je návrh a vypracovanie konkrétnej prípravy na vyučovaciu hodinu.
Rozsah vzdelávacieho programu:
25 hodín, všetky prezenčne
Bližšie určená kategória, podkategória pedagogických zamestnancov alebo odborných zamestnancov; kariérový stupeň, kariérová pozícia:
Kategória: učiteľ, majster odbornej výchovy
Podkategória:	
učiteľ pre nižšie stredné odborné vzdelávanie , stredné odborné vzdelávanie a   úplné stredné odborné vzdelávanie 
Kariérový stupeň:
Samostatný pedagogický zamestnanec, pedagogický zamestnanec s prvou
atestáciou, pedagogický zamestnanec s druhou atestáciou 
Kariérová pozícia: nešpecifikovaná
Vyučovací predmet:
	Predmety zamerané na opracovanie materiálov a obrábanie
Podmienky pre zaradenie uchádzačov:
	Na kontinuálne vzdelávanie podľa § 35 ods. 4 písm. b) až e) zákona č.317/2009 z. z. možno prijať pedagogického zamestnanca alebo odborného zamestnanca až po absolvovaní šiestich mesiacov pedagogickej činnosti alebo odbornej činnosti. Na kontinuálne vzdelávanie bude zaradený pedagogický zamestnanec  v uvedenej kategórii a  podkategórii, ktorý spĺňa kvalifikačný predpoklad vzdelania na vyučovanie odborných elektrotechnických alebo strojárskych predmetov v súlade s vyhláškou MŠ SR č. 437/2009 Z. z. 
-	Riaditeľ školy alebo školského zariadenia na prihláške podľa odseku 1 potvrdzuje zaradenie pedagogického zamestnanca alebo odborného zamestnanca do kariérového stupňa, kariérovej pozície, kategórie alebo podkategórie. Riaditeľovi školy alebo školského zariadenia potvrdzuje prihlášku zriaďovateľ 
-	Ak pedagogický zamestnanec a odborný zamestnanec nie je v pracovnom pomere alebo riaditeľ školy alebo školského zariadenia nepotvrdí zaradenie pedagogického zamestnanca a odborného zamestnanca do príslušnej kategórie a podkategórie, oprávnenie na zaradenie pedagogického zamestnanca a odborného zamestnanca na kontinuálne vzdelávanie posúdi poskytovateľ na základe príslušných dokumentov, ktoré pedagogický zamestnanec a odborný zamestnanec predloží poskytovateľovi 
Spôsob ukončovania a požiadavky na ukončovanie:
-	účasť aspoň 80% na vzdelávacom programe,
-	prezentácia pred účastníkmi a lektorom 
Témy prezentácie: 
Prezentovanie použitých postupov k tvorbe reálnej 3D súčiastky od štádia ideového návrhu, cez postup programovania (zvolených metód programovania a stratégii opracovania), až po samotnú realizáciu súčiastky a odporúčania pre praktické využitie na vyučovaní
Garant a personálne zabezpečenie:
Garant spĺňa kvalifikačný predpoklad v zmysle § 43 ods. 5 zákona č. 317/2009 Z. z. v znení neskorších predpisov – Prof. Ing. Mikuláš Siklienka, PhD, dekan Drevárskej fakulty a vedúci katedry Obrábania dreva TU vo Zvolene.
Lektori vzdelávacieho programu:
Lektori v centrách odborného vzdelávania so zodpovedajúcim zameraním, lektori v centrách ďalšieho vzdelávania univerzít a vysokých škôl s praxou v príslušnom odbore, vysokoškolskí učitelia s praxou v príslušnom odbore a externí spolupracovníci – zamestnanci firiem s minimálne trojročnou praxou v odbore a lektorskou praxou
Finančné, materiálne zabezpečenie:
Všetky náklady účastníka vzdelávania hradí vysielajúca organizácia, resp. účastník sám.
Materiálne, technické a informačné zabezpečenie:
K uskutočneniu vzdelávacej aktivity je potrebná počítačová učebňa s patričným softwarovým vybavením (CAD program napr. AutoCAD, CAM program s patričným post-procesorom pre daný CNC stroj napr. AlphaCAM) 5 ose CNC obrábacie centrum.
Učebné zdroje budú spracované garantom a lektormi vzdelávania.
Návrh počtu kreditov:
	5 kreditov za absolvovanie aktualizačného vzdelávania
	2 kredity za absolvovanie záverečnej prezentácie pred lektorom a účastníkmi vzdelávania